|  |
| --- |
| PONEDELJEK – 4.5. 2020Dragi učenci, zopet smo skupaj po prvomajskih počitnicah. Upam, da ste se spočili, zabavali ter uživali v raziskovanju in odkrivanju narave. Zdaj pa je ponovno čas za učenje. |

** SLOVENŠČINA** – POMLAD – slikopis – branje in

 razčlenjevanje besedila

|  |
| --- |
| **1. DELO Z UČBENIKOM , STR. 53**V kazalu poišči naslov **POMLAD.**Oglej si besedilo in povej, o čem boš bral/a.Poimenuj sličice.VPRAŠANJE:Ali veš, kaj je slikopis? (Besedilo, ki ima sličice.)PONOVIMO: **Kaj je pomembno pri branju slikopisa?**(pravilno poimenovanje bitij/predmetov na sličicah; pravilna slovnična oblika besede za sličico narisanega bitja/predmeta).**2. BRANJE SLIKOPISA**Glasno beri slikopis in bodi pozoren/na na pravilno branje besed,poimenovanje predmetov/bitij na sličicah in pravilno slovnično obliko besede za sličico.Besedilo preberi dvakrat. Povej staršem, kaj si si zapomnil/a.**3. DELO PO BRANJU****Staršem ustno odgovori na spodnja vprašanja:**Kakšno je vreme spomladi? Kaj to pomeni?Kaj potrebujejo ljudje? Zakaj?Kaj se pokaže na nebu, ko po dežju posije sonce?Zakaj se vrti vetrnica na ograji?Katera cvetlica spomladi zacveti v gozdu? Katere cvetlice cvetijo na travniku? In katere ob robu gozda?Kdo dela na zelenjavnem vrtu?S čim prelopatijo zemljo? In s čim jo zrahljajo?Kam posejejo semena in posadijo sadike?S čim preorjejo njivo?Kaj posadijo v zrahljano zemljo?* Ustno odgovori na vprašanja, ki so na pasici (spodnjem okvirčku) pod besedilom.

***4.* DZ 3, str. 49**1. NALOGAPreberi natančno navodilo.Reši nalogo.Rešitve preveri (še enkrat preberi pravilne povedi). 2. NALOGA**OPOZORILO:** Na kaj moramo biti pozorni (katera pravila upoštevamo ) pri zapisu povedi? C:\Users\Nada\Desktop\20683727.jpgPazimo na rabo velike začetnice, pravopisno pravilnost napisanih besed in estetskost in čitljivost zapisa.Preberi navodilo naloge.Samostojno reši nalogo.**Še enkrat preveri pravopisno pravilnost zapisanih povedi.****Popravi napake.**Popoldansko delo: Nauči se tekoče brati slikopis.  |

 **MATEMATIKA** - **MERIM DOLŽINO**

**1. KONKRETNO DELO**

Spodaj imaš 5. nalog s pisnimi navodili. Preberi 1. nalogo. Razdaljo najprej oceni (brez merjenja) in jo vpiši , nato šele izmeri in meritev vpiši v razpredelnico.

Razpredelnico preriši v matematični zvezek. Naslov MERIMO DOLŽINO napiši na sredino 1. vrstice z rdečo barvico .

Spusti eno vrstico in razpredelnico preriši v matematični zvezek.

NALOGE

|  |
| --- |
| 1. naloga: Izmeri dolžino klopi s pedmi. (Kaj je že ped? C:\Users\Nada\Desktop\20683727.jpg To je razdalja od palca do mezinca.)2. naloga: Izmeri širino zvezka s prsti.3. naloga: Izmeri širino kuhinje s stopali.4. naloga: Izmeri širino okna z laktmi . (Laket je razdalja od dlani do komolca.)5. naloga: Izmeri dolžino hodnika s koraki. |

 **POMEMBNO:**

Ob številu ne pozabi napisati s čim si meril (to je **merska enota**), npr: **4** stopala**, 5** pedi**.**

|  |
| --- |
|  |
| ocena |  meritev |
| dolžina klopi |  |  |
| širina zvezka |  |  |
| širina kuhinje |  |  |
| širina okna |  |  |
| dolžina hodnika |  |  |

Sedaj še prosi starše ali bratca/sestrico, naj še oni opravijo zgornje naloge. (Njihove rezultate ni potrebno napisati v zvezek.)

Ko vsi končate z merjenjem, primerjajte rezultate.

Ste vsi izmerili enako? (Ne.)

Zakaj so rezultati različni? (Ker nimamo enakih korakov, pedi …)

Kaj misliš, kako bi izboljšali postopek merjenja, da bi dobili enake rezultate?

**2. DELO Z UČBENIKOM, STR. 64**

Oglej si **priprave za merjenje dolžine.**

Priprave poimenuj in povej, kdo jih uporablja in zakaj jih uporablja.

**3. DZ 3, str. 25**

1. NALOGA (Reši samo 1. razpredelnico.)

Meri po navodilih. Razdaljo najprej oceni, šele nato jo

izmeri. Svoje ocene naknadno ne smeš popravljati.

2. NALOGA

Natančno preberi nalogi z besedilom. Razmisli in obkroži pravilni odgovor.

 Rešitve pokaži staršem.

 **ZDAJ PA JE ČAS ZA GIBANJE NA PROSTEM.** S SABO

 POKLIČI DRUŽINSKEGA ČLANA.

* Ena oseba v paru je vodja, ki se na različne načine giblje po prostoru, druga oseba je njegova senca – v vsem ga posnema. Izmislita si tri različne gibe, ki jih skušata čim bolj skladno izvesti.
* Prva oseba se postavi v nek položaj, tako da ga drugi/a lahko podplazi ali prepleza. Zamenjajta vlogi.
* Po dvorišču razpostavi različne rekvizite, npr. klop, hlod, vrtni stol, palico, žogo, kije ... Vodja v paru na različne načine premaguje ovire, druga oseba ti sledi in te v vsem posnema. Nato vlogi menjajta.
* Zrcalo: osebi si stojita z obrazom nasproti, prvi/a izvaja določene gibe, drugi/a ga/jo posnema, kot bi bil zrcalo. Menjata vlogi. Poskusita še v drugih položajih: kleče, leže, sede.
* Zrcalo v gibanju: enako kot zgoraj, le da se vodja premika po prostoru.

|  |
| --- |
| Za danes naj bo dovolj. Sedaj pa si odpočij. Popoldan pa ne pozabi na **branje**. C:\Users\Nada\Desktop\znanje.png |